- II Samuel
- <
- 22
- >

22
1 David te pale pawòl a chan sila yo✡Sòm 18:2-50a SENYÈ a nan jou ke SENYÈ a te delivre li soti nan men a tout lènmi li yo ak nan men a Saül. 2 Li te di:
✡Sòm 31:3 “SENYÈ a se wòch mwen,
✡Sòm 31:3 fòterès mwen ak liberatè mwen;
3 Bondye mwen an, wòch mwen an, nan sila
mwen twouve pwotèj la;
boukliye e kòn delivrans mwen,
sitadèl mwen ak refij mwen.
✡Det 32:4-37Se konsa mwen va sove devan lènmi mwen yo.
4 Mwen rele a SENYÈ a, ✡Sòm 48:1ki merite lwanj.
Se konsa mwen sove de lènmi mwen yo.
5 Paske ✡Sòm 93:4volas lanmò te antoure mwen;
gran flèv destriksyon yo te monte sou mwen nèt.
6 ✡Sòm 116:3Kòd a sejou lanmò te antoure mwen;
pèlen lanmò yo te menase m.
7 ✡Sòm 116:4Nan gran twoub mwen,
mwen te rele SENYÈ a.
Wi, mwen te rele a Bondye mwen an.
Soti nan tanp Li an, Li te tande vwa m.
Kri sekou mwen te anndan zòrèy Li.
8 Latè te tranble e souke.
✡Job 26:11Fondasyon syèl la t ap tranble.
Yo te sonbre, akoz Li te fache.
9 Lafimen te monte sòti nan nen L.
✡Sòm 97:3Dife soti nan bouch Li a te devore.
Chabon te fèt pa li.
10 Anplis, Li te rale bese syèl yo e te desann.
Yon ✡Sòm 97:2tenèb byen pwès te anba pye L yo.
11 Li te monte sou yon cheriben,
Li te vole.
Li te parèt sou ✡Sòm 104:3zèl a van an.
12 ✡Job 36:29 Li te fè tenèb la yon tant Ki antoure Li,
yon vwa dlo, nwaj pwès syèl yo
13 soti nan gran klète devan L,
✡II Sam 22:9Bout chabon dife yo vin limen.
14 SENYÈ a te ✡Job 37:2-5eklate depi nan syèl la,
e vwa Pli Wo a te reponn.
15 Li te lanse ✡Det 32:23flèch pou te gaye yo.
Loray! E yo te sove ale.
16 Kanal lanmè yo te vin parèt.
Fondasyon mond lan✡Egz 15:8 te dekouvri nèt,
pa repwoch SENYÈ a,
ak fòs van a ki soti nan ne l lan.
17 ✡Sòm 144:7Li te voye soti anwo,
Li te pran m.
Li te rale mwen sòti nan pil dlo yo.
18 Li te delivre mwen devan lènmi m byen fò,
Soti nan sila ki te rayi mwen yo.
Paske yo te twò fò pou mwen.
19 Yo te kanpe parèt devan m nan jou gran doulè a,
✡Sòm 23:4Men SENYÈ a te soutyen mwen.
20 Anplis, Li te mennen m nan yon kote byen laj.
Li te fè m chape, ✡II Sam 15:26paske Li te kontan anpil avè m.
21 ✡I Sam 26:23SENYÈ a te rekonpanse mwen selon ladwati mwen.
Selon men pwòp mwen, Li te fè m twouve rekonpans.
22 Paske mwen te kenbe chemen SENYÈ a.
Mwen pa t aji avèk mechanste kont Bondye mwen an.
23 ✡Det 6:6-9Paske tout òdonans Li yo te devan m.
Règleman Li yo, mwen pa t janm kite.
24 Anplis, ✡Ef 1:4mwen te san fot devan L.
Mwen te rete lib de inikite mwen.
25 Pou sa, SENYÈ a te rekonpanse m.
✡II Sam 22:21Selon ladwati mwen,
Selon jan mwen pwòp devan zye Li.
26 ✡Mat 5:7Avèk sila de bon kè yo,
Ou montre bon kè Ou.
Avèk sila ki san fot yo,
Ou parèt san fot.
27 ✡Mat 5:8Avèk sila ki san tach yo,
Ou montre jan Ou san tach,
Epi avèk sila ki kwochi,
Ou vin parèt avèk entèlijans.
28 ✡Egz 3:7-8 Ou fè sekou a sila ki aflije yo,
men zye Ou rete sou sila ki ògeye yo,
pou Ou fè yo bese.
29 Paske se ou ki lanp mwen, O SENYÈ.
Konsa, ✡I Wa 11:36SENYÈ a vin klere tout tenèb mwen.
30 Paske avèk Ou, Mwen kapab kouri sou yon ekip sòlda.
31 ✡Det 32:4Pou Bondye, chemen pa li a san fot.
Pawòl SENYÈ a fin fè prèv.
Li pwoteje tout sila yo ki kache nan Li.
32 ✡I Sam 2:2Paske se kilès Bondye ye,
Sof ke SENYÈ a?
Epi kilès ki se yon woche,
Sof ke Bondye pa nou an?
33 ✡I Sam 2:2Bondye se sitadèl fòs mwen.
Li fè chemen m san fot.
34 Li fè pye m tankou pye a sèf,
ki fè m chita nan plas ki wo.
35 Li enstwi men m yo pou batay la,
Pou bra mwen kab koube banza fèt an Bwonz.
36 Ou te osi ban mwen Boukliye Sali Ou a,
e se soutyen Ou ki fè m pwisan.
37 ✡II Sam 22:20Ou elaji pla pye mwen anba m,
e pye m pa janm chape.
38 Mwen te kouri dèyè lènmi mwen yo,
e mwen te ✡Egz 15:9detwi yo.
Mwen pa t vire fè bak jiskaske mwen te fin manje nèt.
39 Epi mwen te devore yo,
mwen te kraze yo,
Jiskaske yo pa t janm leve.
Konsa, yo te ✡Mat 4:3tonbe anba pye mwen.
40 Paske Ou te kouvri senti m ak fòs pou batay la.
Ou te soumèt anba m ✡Sòm 44:5sila ki te leve kont mwen yo.
41 Ou te osi ✡Egz 23:27fè lènmi m yo vire do ban mwen,
Epi mwen te detwi sila ki te rayi mwen yo.
42 ✡És 17:7-8Yo te gade, men nanpwen moun ki te pou te sove yo;
menm anvè SENYÈ a, men Li pa t reponn yo.
43 ✡II Wa 13:7Alò mwen te fè poud ak yo
tankou pousyè tè a.
✡És 10:6Mwen te kraze e te foule yo
Tankou kras labou lari.
44 Ou te osi delivre mwen sòti
nan rebelyon ak zen pèp mwen an.
Ou te kenbe m kòm chèf sou nasyon yo,
45 Etranje yo abese devan m.
Depi yo tande, yo obeyi.
46 Etranje yo pèdi fòs.
✡I Sam 14:11Yo sòti tranblan nan kote kache yo.
47 SENYÈ a vivan!
Beni, se wòch mwen an!
Egzalte, se ✡II Sam 22:3Bondye, wòch sali mwen an.
48 Menm Bondye ki egzekite vanjans pou mwen an,
✡Sòm 144:2Li ki rale fè desann lòt pèp yo anba m nan,
49 Ki osi fè m sòti devan lènmi mwen yo.
Wi, Ou menm fè m leve anwo ✡Sòm 44:5sila
Ki vin leve kont mwen yo.
Ou ban m sekou devan moun ki vyolan yo.
50 Pou sa, mwen va ba Ou remèsiman,
O SENYÈ, ✡Wo 15:9pami nasyon yo.
Mwen va chante lwanj a non Ou.
51 Li se yon gran sitadèl delivrans pou wa Li a,
ki ✡Sòm 89:24montre lanmou dous a onksyone pa Li a,
Menm a ✡Sòm 144:10David avèk desandan pa li yo, jis pou tout tan.”

- II Samuel
- <
- 22
- >

✡22:1 Sòm 18:2-50

✡22:2 Sòm 31:3

✡22:2 Sòm 31:3

✡22:3 Det 32:4-37

✡22:4 Sòm 48:1

✡22:5 Sòm 93:4

✡22:6 Sòm 116:3

✡22:7 Sòm 116:4

✡22:8 Job 26:11

✡22:9 Sòm 97:3

✡22:10 Sòm 97:2

✡22:11 Sòm 104:3

✡22:12 Job 36:29

✡22:13 II Sam 22:9

✡22:14 Job 37:2-5

✡22:15 Det 32:23

✡22:16 Egz 15:8

✡22:17 Sòm 144:7

✡22:19 Sòm 23:4

✡22:20 II Sam 15:26

✡22:21 I Sam 26:23

✡22:23 Det 6:6-9

✡22:24 Ef 1:4

✡22:25 II Sam 22:21

✡22:26 Mat 5:7

✡22:27 Mat 5:8

✡22:28 Egz 3:7-8

✡22:29 I Wa 11:36

✡22:31 Det 32:4

✡22:32 I Sam 2:2

✡22:33 I Sam 2:2

✡22:37 II Sam 22:20

✡22:38 Egz 15:9

✡22:39 Mat 4:3

✡22:40 Sòm 44:5

✡22:41 Egz 23:27

✡22:42 És 17:7-8

✡22:43 II Wa 13:7

✡22:43 És 10:6

✡22:46 I Sam 14:11

✡22:47 II Sam 22:3

✡22:48 Sòm 144:2

✡22:49 Sòm 44:5

✡22:50 Wo 15:9

✡22:51 Sòm 89:24

✡22:51 Sòm 144:10

© 2017-2023 Ron Smith